|  |  |  |  |  |
| --- | --- | --- | --- | --- |
| **Бекітемін:** | **Күні: 18.01.2016** | **Пәні: Қазақ тілі** | **Мұғалім: Аққалиева Г.Е.** | **Сынып: 8** |
| **Сабақ тақырыбы:** | **Салалас құрмалс** .Ыңғайлас салалас |
| **Жалпы мақсат:** | Жаңа білімді түсінеді, топта жоба жасайды, қорғайды және бағалайды.құрмалас сөйлемдердің басты белгілерін білу, құрылысын, құрамын ажырату, тыныс белгілерін дұрыс қойып жаза білуге үйрету |
| **Сілтеме:** | Мұғалімдерге арналған нұсқаулықҚазақ тілі мен әдебиеті оқыту әдістемесі Үлестірме материалдары |
| **Оқу нәтижесі:** | Әр оқушының өзіндік ой-қиялына ерік бере отырып,оқушыларды шығармашылықпен жұмыс істеуіне жағдай жасау |
| **Сабақта қолданылатын материалдар:** | Тақта, стикерлер, постерге арналған қағаздар, маркерлер, бағалау парақтары, слайд, бейнебаян, фотосуреттер, жұлдызшалар, смайликтер |
| **Оқыту әдістері:** | Топпен жұмыс, «Ыстық орындық»,«Екі шын, бір жалған», «Домино», сергіту сәттері, «Топтастыру» стратегиясыБлум таксономиясы, «Көркем ойлармен жұмыс», «Білім ағашы», «Желкенді қайық» |

***Сабақ барысындағы мұғалім мен оқушының іс-әрекеті:***

|  |  |  |
| --- | --- | --- |
| **Оқушыларға психологиялық ахуал туғызу**  | **Мұғалімнің іс-әрекеті** | **Оқушының іс-әрекеті** |
| **«Шаттық шеңбері»**Бір ата, бір ананың түлегіміз,Бір болсын қайда жүрсек тілегіміз.Бірлік барда, тірлік бар деген бабам,Бірлікпен бірге соқсын жүрегіміз. | **«Мен кіммін?»** 2 шын, 1 жалған ақпарат Мен Атырауда туғанмын.Мен мұғаліммін.Мен бастауыш сыныпқа сабақ беремін.Топқа бөлу. (Жай сөйлем түрлері, құрмалас сөйлем, салалас құрмалас түрлері) |
| **I. Білу** | **«Ыстық орындық» әдісі.** Берілген тапсырмаға байланысты қойылған сұрақтарға жылдам жауап беру керек, себебі, орындық ыстық. | Оқушылардың үй тапсырмасын сұрау. Өткен тақырыптардан ережелер сұрау. |
| **II. Түсіну** | **«Домино» ойыны.** Келтірілген мысалдарды ретімен орналастыру керек: келесі жол, алдыңғы жолмен байланысу керек. Осыдан келіп жаңа тақырыптың мазмұнына түсу.Ендеше оқушылар бүгінгі жаңа тақырыптың атауы «*Салалас құрмалас сөйлем. Ыңғайлас салалас құрмалас сөйлем.*»Оқушылардың дәптерлеріне жаздырту.  | Оқушыларға берілген нақыл сөйлемдерді ретімен орналастыру арқылы жаңа сабақтың тақырыбын ашады. |
| **III. Қолдану** | А) Қызығушылықты ояту. Жаңа сабақтың мақсаты айтылғаннан кейін *1-слайд***«Топтастыру» стратегиясы** арқылы салалас құрмалас түріне түсіп, ыңғайлас салаласқа түсу, топтастырылады. **Құрамындағы жай сөйлемдерінің бірінде айтылған ойға екіншісінде айтылған ойдың мезгілдес,бағыттас,ыңғайлас мәнде қарым-қатынаста болуын ыңғайлас салалас** дейміз.Мысалы:*Көмірден май да шығады,темір қорытатын кокс те шығады.* Ыңғайлас салаластың құрамындағы жай сөйлемдер бір-бірімен жалғаулық шылаулар арқылы да,жалғаулық шылаусыз,іргелес тұрып байланыса береді.жалғаулық шылаулардың қатысу-қатыспауына қарап,ыңғайлас салаластарды *жалғаулықсыз ыңғайлас салалас* деп екіге бөлеміз. Жалғаулықсыз ыңғайлас салаластағы кейбір жай сөйлемдер бір мезгілде қатар болған я болатын істерді білдіреді.Мұндайда олардың баяндауыштары көбінесе бір шақта тұрады.*Ол кісі ойға қарай шұбатылған жолмен төмен кетті,мен жарға асылған жолмен жоғары кеттім.жастардың қолы қырықтықта,аузы әнде.* Жалғаулықты ыңғайлас салалас *және, да/де, әрі* деген ыңғайлас мәнді жалғаулықтардың қатысуы арқылы жасалады. | Топ бойынша экраннан көрсетілген кластер құру арқылы тапсырмаларды орындайды, тапсырмалар қолданады. |
| **Сергіту сәті** | **Логикалық сұрақтар.** 3 топтағы жас ерекшеліктеріне қарай оқушыларға логикалық сұрақтар беріледі.1) Екі әкесі, екі баласы үш алманы қалай бөліп жейді. *(атасы, баласы, немересі).*2) Ұшақ А қаласынан В қаласына дейін 1 сағ 20 мин ұшады да, қайтарда 80 минут ұшады. Себебін түсіндір? *(Екеуі бірдей 1 сағ 20 мин = 80 мин).*3) 5 жұмыртқа 12 минутта піседі, 10 жұмыртқа ше? *( 12 минута, бәрін бірге саламыз).*4) Бір жанұядағы 5 ұлдың бір -бірден қарындасы бар. Жанұяда барлығы қанша бала бар? *( 6 бала ).*5) 1 тонна мақта ауыр ма, 1 тонна темір ауыр ма? *(бірдей).*6) Төрт пен бестің арасында арасына қандай таңба қойылғанда 4-тен артық 5-тен кем сан шығады? *(үтір).*7) Үш пар ат 30 км-ге шапса, әр ат қанша км шапқан? *(30).*8) Төрт қойдың неше аяғы бар*? (16).*9) Үш майшам жанып тұрды, екеуін сөндірсе нешеуі қалады? *(екеуі, біреуі сөндірілмегесін жанып кетті).*10) Екі адам 4 сағат шахмат ойнады. Олардың әрқайсысы неше сағат ойнады*? (4). 2-слайд* | Интербелсеңді тақтадан нақыл сөздерін тексере отырып, топпен бірге айтылып орындалады. Ойлау, жан-жақтылығы, ерекшелігі анықталады. |
| **IV. Талдау** | **«Көркем ойлармен жұмыс»,** топпен жұмыс жасау. Топқа түрлі тапсырмалар беру.**1-топ:** 97-жаттығу. Тапсырма. Берілген құрмалас сөйлемдердің ыңғайлас салалас екенін дәлелдеңдер.**2-топ:** 98-жаттығу. 1.Сөйлемдерді сөйлем мүшелеріне талдаңдар да, қайсысы жай сөйлем, қайсысы құрмалас сөйлем екенін анықтаңдар.**3-топ**: 98-жаттығу. 2. Жалғаулықты шылаулардың қайсысы жай сөйлемдерді байланыстырып, қайсысы бірыңғай сөйлем мүшелерін байланыстырып тұрғанын ажыратыңдар. *3-слайд* | Сыныптағы белсенді оқушы басқаларға бағыт беріп отырады. Топтық талқыға салады, ойланады. Өзгелерді тыңдай отырып , өз білімін толықтырады. Ізденеді. Орындайды.Берілген тапсырмаларды орындап қағазға жазып, топ ішінен бір спиктер қорғайды. |
| **V. Жинақтау** | **«Білім ағашы»** *4-слайд*А) Сыныптасына қандай тілектер айтар едіңдер?Б) Білім туралы қандай мақал-мәтел білесіңдер? | (Әр оқушы жапыраққа бүгінгі сабақтан алған білімдерінен өздеріне арнап, тілектер мен білім туралы мақал-мәтел айтып, терек бұтағына жазады) |
| **VI. Бағалау** | Постерлер астына смайлик жапсыру арқылы топтар ақылдасып, басқа топтарды бағалады.Топ жетекшісі өз топ мүшелерінің жұмысын бағалайды.Топтық жұмыстардың жиынтық бағасы қойылады. | Топ мүшелері өзін –өзі өлшемді бағалайды, топтық бағалау ұсынылады. |
| **VII.Үйге тапсырма** | **110-бет, 100-жаттығу.** Көп нүктенің орнына жай сөйлемдерді ойларынан қосып, берілген жай сөйлемдерді ыңғайлас салалас құрмаласқа айналдырыңдар.**Ережелер жаттау. 5-слайд** | Оқушылар күнделіктер жазады. |
| **Рефлексия**  | **«Желкенді қайық»** ұсынылады. Бүгінгі сабақ сендерге ұнады ма?Оқушы үні*6-слайд* | Оқушыларға «Желкенді қайық» қағазын толтыру ұсынылады. |

Топқа бөлу

*Жай сөйлем түрлері*

Жақты сөйлем

Жақсыз сөйлем

Жайылма, жалаң сөйлем

Толымды, толымсыз сөйлем

Атаулы сөйлем

*Салалас құрмалас сөйлем*

Ыңғайлас, себеп-салдар салалас

Қарсылықты салалас

Түсіндірмелі салалас

Талғаулы салалас

Кезектес салалас

*Құрмалас сөйлем*

екі немесе бірнеше  [жай сөйлемнен](https://kk.wikipedia.org/wiki/%D0%96%D0%B0%D0%B9_%D1%81%D3%A9%D0%B9%D0%BB%D0%B5%D0%BC)  құралып,  [күрделі ойды](https://kk.wikipedia.org/w/index.php?title=%D0%9A%D2%AF%D1%80%D0%B4%D0%B5%D0%BB%D1%96_%D0%BE%D0%B9&action=edit&redlink=1)  білдіретін, мағыналық жағынан өзара байланысты  [біртұтас сөйлем](https://kk.wikipedia.org/w/index.php?title=%D0%91%D1%96%D1%80%D1%82%D2%B1%D1%82%D0%B0%D1%81_%D1%81%D3%A9%D0%B9%D0%BB%D0%B5%D0%BC&action=edit&redlink=1).

Домино

1-топ: Үй ішінің қарбалас жүрісі саябырлады да барлық үлкен-кіші

 қонақтардың айналасына жиылды.

2-топ: Алыс жол атты сынайды ауыр күн ерді сынайды.

3-топ: Сиырдың тұқымы да жақсы, бабы да келіскен екен.

**1-топ:** 97-жаттығу. Тапсырма. Берілген құрмалас сөйлемдердің

 ыңғайлас салалас екенін дәлелдеңдер.

**2-топ:** 98-жаттығу. 1.Сөйлемдерді сөйлем мүшелеріне талдаңдар да,

қайсысы жай сөйлем, қайсысы құрмалас сөйлем екенін анықтаңдар.

**3-топ**: 98-жаттығу. 2. Жалғаулықты шылаулардың қайсысы жай сөйлемдерді байланыстырып, қайсысы бірыңғай сөйлем мүшелерін байланыстырып тұрғанын ажыратыңдар.